11 Tsela ea bobeli eo ka eona re ka etsang hore phutheho e lule e momahane ke ka ho nahanisisa ka bohlokoa ba veine le bohobe tse sebelisoang Sehopotsong. Re lokela ho nahanisisa ka tsona pele ho Sehopotso esita le bosiung boo se tšoaroang ka bona. (1 Bakor. 11:23-25) Bohobe bo sa lomosoang bo emela ’mele oa Jesu o se nang sebe. Veine e emela mali a hae. Empa ha rea lokela ho utloisisa feela hore na bohobe le veine li emela’ng. Re lokela ho hopola hore ha Jesu a fana ka bophelo ba hae e le sehlabelo, e ne e le pontšo ea hore Jehova le Jesu baa re rata. Jehova o re file Mora oa hae ’me Jesu le eena o fane ka bophelo ba hae molemong oa rona. Ha re nahana kamoo ba re ratang kateng, le rona re tla ba rata. Kahoo, kaha kaofela re rata Jehova, lerato leo le tla etsa hore re lule re momahane.